**Doložka**

**vybraných vplyvov**

**A.1. Názov materiálu:** Návrh zákona o krátkodobom nájme bytu – nové znenie

**Termín začatia a ukončenia MPK:** **25. 10. 2013 - 17. 11. 2013**

**A.2. Vplyvy:**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| 1. Vplyvy na rozpočet verejnej správy | x |  |  |
| 2. Vplyvy na podnikateľské prostredie – dochádza k zvýšeniu regulačného zaťaženia? | x |  |  |
| 3. Sociálne vplyvy | x |  |  |
| – vplyvy na hospodárenie obyvateľstva, |  |  |  |
| – sociálnu exklúziu, |  |  |  |
| – rovnosť príležitostí a rodovú rovnosť a vplyvy na zamestnanosť |  |  |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti |  | x |  |

**A.3. Poznámky**

### Odhad dopadov na verejné financie

Schválenie predkladaného návrhu zákona o krátkodobom nájme bytu predpokladá priaznivý dopad na štátny rozpočet. Prijatím opatrení, ako je zákon o krátkodobom nájme bytu prispeje k eliminácii sivej ekonomiky v segmente prenájmu bytov, k zvýšeniu dane z príjmu z prenájmu bytov. Vzhľadom na skutočnosť, že sa v slovenskom právnom poriadku formuluje vôbec prvé motivačné opatrenie súkromnoprávnej povahy zamerané na stimuláciu lepšieho výberu daní, nie je možné v tomto štádiu odhadnúť a ani bližšie projektovať pozitívne kvantitatívne dopady na príjmy štátneho rozpočtu. Z tohto dôvodu sa nevyhotovujú ani súvisiace prílohy tejto časti doložky vplyvov.

### Odhad dopadov na podnikateľské prostredie

Legislatívne opatrenia vyplývajúce z predkladaného návrhu zákona o krátkodobom nájme bytu budú mať v prípade ich implementácie do právneho poriadku SR pozitívny vplyv na podnikateľské prostredie. Predpokladá sa, že podnikateľský segment využije nové legislatívne prostredie na stimuláciu výstavby súkromných nájomných bytov a prenájom doposiaľ nevyužívaných a nepredajných bytov, čím v konečnom dôsledku dôjde aj k tlaku na znižovanie trhových cien nájmu a sekundárnym – vyvolaným pozitívnym sociálnym vplyvom.

## Odhad dopadov na obyvateľstvo a zamestnanosť

Prijatím návrhu zákona o krátkodobom nájme bytu sa predpokladá zvýšenie pracovnej mobility v rámci SR, a tým aj tvorba nových pracovných miest. Týmito krokmi dôjde k napĺňaniu odporúčaní OECD v oblasti zvýšenia pracovnej mobility. Zvýšením ponuky súkromného nájomného bývania dôjde k ekonomickému tlaku na postupné zníženie cien trhového nájomného a zvýšeniu kvality poskytovaných služieb. Zároveň sa predpokladá vyššia miera ochrany vyplývajúca z inštitútu vlastníctva bytu.

## Odhad dopadov na životné prostredie

Nepredpokladá sa žiaden dopad na oblasť životného prostredia.

**Odhad vplyvov na informatizáciu spoločnosti**

Nepredpokladá sa žiaden dopad na oblasť informatizácie spoločnosti.

**A.4. Alternatívne riešenia**

**A.5. Stanovisko gestorov**